Juan Antonio Vázquez García

Juan Antonio Vázquez García , conocíu davezu como Juan Vázquez, ye un economista asturianu. Foi rector de la Universidá d'Uviéu ente l'añu 2000 y 2008.

 Trayeutoria 
Ye llicenciáu en ciencies económiques y empresariales pola Universidá Complutense de Madrid y doctor con premiu estraordinariu pola Universidá d'Uviéu. Ye caderalgu d'economía aplicada na Universidá d'Uviéu, onde desenvolvió tol llabor docente ya investigador.

 Política 
Presentóse como independiente a les eleiciones autonómiques de 2019 por Ciudadanos, partíu que consiguió 5 escaños. El 24 de xunu tomó posesión del so escañu pero poques hores depués arrenunció a él por discrepancies cola política de pactos del partíu.

 Obres 
Escoyeta d'obres:
 Aportaciones al estudio del proceso de industrialización en Asturias. Pentalfa Ediciones, 1984. 
La cuestión hullera en Asturias (1918-1935), con José Luis García Delgado. Uviéu: Institutu d'Estudios Asturianos, 1985.
La universidad, en transformación. Santander: PubliCan, Ediciones de la Universidad de Cantabria, 2008
Prosas sueltas. Uviéu: Nobel, 2010.
Crecimiento, competitividad y empleo en la economía asturiana. Uviéu: Presidencia del Principáu d'Asturies, 2013.

 Referencies 

 Enllaces esternos 

 Páxina de Juan Vázquez na Universidá d'Uviéu 

Categoría:Economistes d'Asturies
Categoría:Rectores de la Universidá d'Uviéu
Categoría:Persones d'Ayer